સૂત્રોના જણાવ્યા અનુસાર ટ્રાઇ તરફથી તૈયાર કરવામાં આવેલ આ નવા ડ્રાફટ મુજબ હવે મોબાઇલ પોર્ટેબિલિટી માટે વર્તમાન સાત દિવસની સમયમર્યાદા ઘટાડીને બે દિવસની કરવામાં આવી છે. જોકે જમ્મુ-કાશ્મીર, આસામ અને પૂર્વોત્તરનાં રાજ્યમાં આ નવો નિયમ લાગુ પડશે નહીં. આ રાજ્યમાં પહેલાંની જેમ જ ૧પ દિવસની સમયમર્યાદા મોબાઇલ પોર્ટેબિલિટી માટે અમલમાં રહેશે. સૂત્રોના જણાવ્યા મુજબ લોકોનો અભિપ્રાય મેળવવા આ ડ્રાફટને જાહેર કરવામાં આવશે. ભારતમાં ર૦૧૧માં મોબાઇલ નંબર પોર્ટેબિલિટી સેવા શરૃ કરવામાં આવી હતી.